# Stanisław Zaremba

Stanisław Zaremba (Romanivka, 3 d'octubre de 1863 - Cracòvia, 23 de novembre de 1942) va ser un matemàtic polonès.

## Vida i obra

Zaremba va fer els seus estudis secundaris a Sant Petersburg abans de matricular-se a la universitat tècnica d'aquesta ciutat en la qual es va graduar com enginyer el 1886. El 1887 se'n va anar a París per fer el doctorat, que va obtenir a la Sorbona el 1889 sota la supervisió de Darboux i Picard.
Els onze anys següents, va ser professor de secundària a França, on es va casar amb una francesa, Henriette Cauvin, i va publicar articles de recerca diverses revistes matemàtiques franceses, col·laborant amb Paul Painlevé i Édouard Goursat. El 1900, va ser nomenat professor de la universitat Jagellònica de Cracòvia, retornant així al seu país natal. Va romandre en aquesta institució fins a la seva jubilació el 1935.
El 1919, en constituir-se la Societat Polonesa de Matemàtiques, en va ser escollit el seu primer president. També va ser l'editor de la seva revista, Annales.
Zaremba va ser un matemàtic versàtil i multifacètic. Va treballar, sobre tot, en anàlisi matemàtica i, més concretament, en equacions diferencials parcials de segon grau, tema sobre el que va publicar més de cinquanta articles, però també es va interessar pels problemes filosòfics i metodològics de les matemàtiques. Segons ell, les matemàtiques tenen un paper auxiliar de la física, en el sentit de que la seva funció és resoldre els problemes plantejats per la física.

## Referències

* ↑ Ciesielski i Pogoda, 2012, p. 20.
* 1 2 Koroński, 2015, p. 208.
* ↑ Ciesielski i Pogoda, 2012, p. 22.
* ↑ Murawski, 2016, p. 13.2.
* ↑ Murawski, 2014, p. 177.
* ↑ Koroński, 2015, p. 209-211.
* ↑ Murawski, 2014, p. 181.

## Bibliografia

* Ciesielski, Krzysztof; Pogoda, Zdzisław «On Mathematics in Kraków Through the Centuries» (en (anglès)). Newsletter of the European Mathematical Society, Num. 86, 2012, pàg. 19-24. ISSN: 1027-488X.
* Ciesielska, D. «Stanisław Zaremba (1863-1942). Publikacje, odczyty i wykłady» (en (polonès)). Kwartalnik Historii Nauki i Techniki, Vol. 60, Num. 4, 2015, pàg. 71-98. ISSN: 0023-589X.
* Koroński, Jan «Stanisław Zaremba (1863‒1942) and his results in the field of differential equations» (en (anglès)). Nauki Podstawowe Czasopismo Techniczne, Vol. 20, 2015, pàg. 207-217. Arxivat de l'original el 2021-10-26. DOI: 10.4467/2353737XCT.15.217.4422. ISSN: 0011-4561 [Consulta: 17 novembre 2018].
* Murawski, Roman. The Philosophy of Mathematics and Logic in the 1920s and 1930s in Poland (en (anglès)). Birkhäuser, 2014. ISBN 978-3-0348-0830-9.
* Murawski, Roman. «The Philosophy of Mathematics and Logic in Cracow between the Wars». A: K. Mulligan, K. Kijania-PLacek, T. Placek (eds.). The History and Philosophy of Polish Logic (en (anglès)). Springer, 2016. ISBN 9781137030894.
* Pogoda, Zdzisław «Stanisław Zaremba : Kristalografia» (en (polonès)). Kwartalnik Historii Nauki i Techniki, Vol. 60, Num. 4, 2015, pàg. 71-78. ISSN: 0035-581X.

## Enllaços externs

* O'Connor, John J.; Robertson, Edmund F. «Stanisław Zaremba» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)